PHP OAI szerver
Felhasználói kézikönyv

Működési leírás

A keresőbe az adatgazdák tartalmait leíró metaadatokat a OAI-PMH-2 elvet követő és HTTP protokollon keresztül végzett kommunikáció segítségével lehet eljuttatni. Ezt az adatgazda oldali OAI szerver, valamint a szolgáltatásgazda oldali OAI kliens között létrejövő metaadat-átvitelt szüretelésnek (harvesting) nevezzük.

A szüretelés sikeres kivitelezésének szükséges feltétele egy megfelelő OAI szerver telepítése, valamint ennek a szervernek az ellátása metaadatokkal. A kereső speciális, úgy nevezett minősített Dublin Core sémának megfelelő formában várja a metaadatokat. Az OAI szerver az OAI-PMH-2 elvnek megfelelő kérésekre ad válaszokat. A szolgáltatásgazda OAI kliense ezekkel a kérésekkel operálva begyűjti az  adatgazda metaadatait az interneten keresztül, majd sikeres szüretelés esetén tárolja a rekordokat a keresőt kiszolgáló adatbázisban. A folyamat végén a keresőben az adatgazda rekordjai kereshetővé válnak.

Hardver és szoftver feltételek

A program futtatásához minimum PHP4 interpreterre van szükség. Ez alapján minden olyan platformra telepíthető, ahol minimum a PHP4 interpreter megvalósításra került (így pl. Windows 2000/XP, Linux alá is).
Minimum Pentium-I kategóriájú processzor és minimálisan 20 MB RAM szükséges a futtatáshoz.

Az adatokat a rendszer mysql, postgresql, firebird adatbázisban vagy csv fájlban tárolja. 
Adatfeltöltéskor rendelkezésre áll egy webes interface, amelynek segítségével bármely böngészőből elvégezhető az adatok frissítése.

A PHP OAI szerver telepítése és testre szabása

Hozzon létre az adatbázisszerveren egy adatbázist, vagy használjon egy meglévő adatbázist.
Hozza létre az adatbázisban a táblákat a megfelelő adatbázisszerverhez, a csomagban mellékelt sql scriptek valamelyikének segítségével.
MYSQL-hez: mysql_create.sql
FIREBIRD-hez: fb_create.sql
POSTGRESQL-hez: psql_create.sql

Hozzon létre egy könyvtárat az alkalmazás számára. Helyezze el a könyvtárban a szervereket.

A php szerver a következő fájlokból áll:	
.htaccess

common.css
cfg_utils.php
config.php
config_ruleset.php
config_up.php
config_xml.php
domxml-php4-to-php5.php
manager.php
oai.php
oai_functions.php
oaicommon.php
oaidb.php
parameters_inc.php
upload.php
upload_functions.php
Repository.xml

A további példákban a php szervert a /var/www/cgi-bin könyvtárban helyeztük el. A php szervert mindenképpen a webszerver egyik könyvtárában kell elhelyezni.

Ezt követően telepítse a megfelelő modulokat az operációs rendszerre:
A php szerver a következő modulokat használja (php4 futtatókörnyezet esetén)

php4-curl
php4-domxml
php4-interbase
php4-mysql
php4-pgsql
php4-xslt

A telepítés debian linux sarge alatt az apt-get install php4-curl php4-domxml php4-interbase php4-mysql php4-pgsql php4-xslt paranccsal lehetséges.
Windows alatt a php.net-ről letölthető disztribúcióban mellékelik az összes modult.

Ez után be kell konfigurálni a php-t, hogy használja a modulokat, amennyiben ezt a rendszer nem tette meg automatikusan a modulok telepítése közben. Ezt a php.ini file szerkesztésével tehetjük meg. 
A következő sorokat kell a php.ini-be beírni:

Linux alatt	Windows alatt	
extension=curl.so
extension=domxml.so
extension=interbase.so
extension=mysql.so
extension=pgsql.so
extension=xslt.so	extension=php_curl.dll
extension=php_domxml.dll
extension=php_interbase.dll
extension=php_mysql.dll
extension=php_pgsql.dll
extension=php_xslt.dll	

A php.ini file-t Windows alatt általában a C:\WINDOWS\, Linux alatt a /etc/php4/apache útvonalon találtjuk meg (amennyiben nem itt lenne, úgy a 'phpinfo()' parancs kimenetében szerepel ez az információ)

A PHP OAI szerver paraméterei

Az alábbiakban a PHP OAI szerver config.php oldalon található paramétereinek módosítását mutatjuk be.

Adatbázis:

–	Típus: Beállíthatjuk, melyik adatbázis-kezelő rendszert használjuk.  Jelenleg MySQL, Firebird és PostgreSQL (psql) használatára van lehetőség. 
–	Host: Írja be az SQL szerver címét, amit a webhosting szolgáltató ad meg. Amennyiben saját kiszolgálón működik az OAI szerver, általában “localhost”-ot kell beírni.
–	Username: Az adatbázis-kezelő rendszerhez használatos felhasználónév. Általában megegyezik az általános felhasználónévvel.
–	Password: Az adatbázis-kezelő rendszerhez használatos jelszó. Általában megegyezik az általános jelszóval. 
–	Database: Mivel az adatbázis-kezelő rendszerek több, független adatbázis kezelésére is képesek, ki kell választani a használni kívántat. Néhány szolgáltatónál csak egy adatbázis létrehozására van lehetőség, ez esetben általában a felhasználónevet kell megadni az adatbázis neveként.
–	Table: Az adatbázisban az OAI adatok tárolására szolgáló tábla nevét kell megadni.

Beállítások/Azonosítás:

–	Admin e-mail: A szerver adminisztrátorának e-mail címe, vagyis a saját e-mail cím. 
–	Törölt elemek: Megadhatjuk, hogy a törölt rekordokat hogyan kezelje a rendszer.
–	Végleges opció választása esetén a szerver időkorlát nélkül naplózza a törléseket, azaz minden törölt metaadat mentésre kerül, később lekérdezhető.
–	Nincs opciónál nincsen naplózás, a törölt rekordok örökre törlődnek.
–	Ideiglenes beállítással a szerver csak egy bizonyos korlátig naplózza a törölt rekordokat, így a lista nem tekinthető teljesnek.	
–	Resumption méret: Ezzel a számmal megadhatjuk, hogy a szerveren található rekordokat mekkora csomagokban töltheti le a szüretelő. Szüreteléskor a harvester erre támaszkodva végzi a lekérdezéseket.
–	Resumption elévülés: A resumption token elévülési idejét adhatjuk meg. Ezáltal beállíthatjuk, hogy a szüretelő bizonyos időközönként újra lekérdezze a metaadatokra vonatkozó resumption tokent, pl. mert új adatokat vittünk fel, amelyek kimaradnának egy régebbi resumption token használatakor. Az időt órában kell megadni, a törteket ponttal kell elválasztani!

Távoli hozzáférés:

Itt módosíthatjuk a metaadatok távolról történő (az asztali metaadat-szerkesztőn keresztüli) szerkesztéséhez szükséges kapcsolódási adatokat.

–	Felhasználónév: Az OAI szerver felhasználóneve. Ezt kell megadnunk a metaadat-szerkesztőben új szerver létrehozásakor.
–	Jelszó, jelszó még egyszer: Új jelszót adhatunk meg az OAI szervernek. A program ellenőrzi a két jelszó egyezését, így elkerülhető, hogy véletlenül rosszul adjuk meg.
A jelszót a program az XML fájlban egyirányú kódolással titkosítva tárolja, így annak visszafejtése nem lehetséges.

CSV adatkonverziók:

Itt az előre beállított sémák paramétereit, a rekordok adatainak típusát módosíthatjuk.
A DC elemek oszlopában a “főkategóriákat” találjuk, pl. cím (title). A Qualifier oszlopban megadhatunk ezekhez egy alkategóriát, például alcím (subtitle) vagy eredeti cím (originalTitle).
Törölhetünk egy sort úgy, hogy kipipáljuk a mellette lévő mezőt.
A sorokat a mellettük lévő megfelelő gombbal lehet fölfelé és lefelé mozgatni. Az elhelyezkedésnek a tartalomra nincsen hatása, csak segít a rekordokat áttekinthetőbbé, logikusabbá tenni. Ha fölfelé mozgatunk egy sort, az a metaadat-szerkesztőben eredeti helyétől balra fog elhelyezkedni.

A beállítások véglegesítéséhez kattintsunk a lap alján a “Konfiguráció mentése” gombra. Ekkor a beállításokat a program elmenti az XML konfigurációs állományba. 
Sikeres mentés esetén megjelenik az “A konfigurációs file sikeresen elmentve.” üzenet.

Új központi adatok feltöltése:

Az adminisztrációs felületről a config_up.php oldalra feltölthetünk egy XML konfigurációs fájlt, ami az OAI szerver összes beállítását tartalmazza. Ez felülír minden eddigi beállítást. Ezek későbbi módosítására konfigurációs oldalon van lehetőség.

Konfigurációhoz szükséges alapértelmezett felhasználónév, illetve jelszó a következő:
Felhasználónév: htrw
Jelszó: qwerty